
Utvalg for ”Nasjonalt program for kartlegging og overvåkning av biologisk mangfold”

I.B. Lid, G. Tveito, E. Moen, S. Bø, A. Sørås, J.E. Nilsen, H. L’Abèe Lund, B. Iuell, R. Søyland, H.H. Bergmann, R. Aanderaa, R. Paulsen, J.H. Fosså, S. Nybø, T. Klokk

Signe Nybø, Terje Klokk, DN

Regjeringskvartalet, Oslo

11. desember 2001

Jan Abrahamsen, 
1. Godkjenning av dagsorden og møtereferat

Dagsorden og møtereferat fra forrige møte ble godkjent. Det ble bemerket at innkallingen kom noe sent.

2. Orienteringer (innholdet refereres her bare stikkordsmessig)

MiS-kartleggingen v/ Jan Erik Nilsen, NIJOS

Knyttet mot skogbruksplanleggingen (3-4 mill da i året). Hovedsakelig knyttet til produktiv skog. Fullstendig kartlegging med utgangspunkt i bestander. Vekt på elementer som er komplementære. Til sammen 29 livsmiljøer. MiS registreringene går inn i skogbruksplanene til den enkelte grunneier og bestilles av grunneier. Årlig beløp til skogbruksplaner (der MiS inngår) har vært ca 46 mill. Foregår et prosjekt for å innarbeide MiS parametere i landskogstakseringen. LD mener i prinsippet at miljøinformasjon bør være åpen.  Det gis

statstilskudd til MiS og i utgangspunktet skal relevante data være åpne og

tilgjengelige, men det gjenstår en del avklaringer på dette området.  MiS data er skogeiers eiendom, men skal være offentlig tilgjengelig da de mottar statstilskudd. Før det settes i gang MiS registreringer i et større område (f eks. en kommune) må 70-80 %  av de aktuelle bestandene i området inngå i bestillingen. 

Behov for kartlegging og overvåkning i det marine miljøet v/ Jan helge Fosså

Hva har vi av marin overvåkning:

· Fysisk/kjemisk

· Habitat (eks. ålegras,elvedelta)

· Habitatdannende arter (eks,. stortare,korallrev)

· Enkeltarter (fisk,hummer)

· Flerart-økosystemer (eks. Barenshavet)

Hva finnes (ved HI):

· Fisk kommersiell (130-140 arter)

· Fisk ikke kommersiell (lite data)

· Marine pattedyr (vågehval og sel)

· Plankton (en god del, bl a klimaindikatorer og introduserte arter)

· Overvåkning i store transekt (Norge- Island og Barenshavet)

· Introduserte arter: kongekrabbe, amerikansk hummer

· Relatert til havbruk (eks lakselus)

Det er et stort behov for basis kartleggingsaktiviteter i marint miljø.  OSPAR : trua arter og habitater. MAREANO: tverrsektorielt, kartlegging av havbunnstopografi, bunnhabitat med mer.

Tverrsektorielle behov for kartlegging og overvåkning v/Signe Nybø, DN

Notatet som forelå til møtet ble gjennomgått. Det ble her presisert en del avgrensninger av det foreliggende notatet. Notatet prioriterer spesielle satsinger av tverrsektoriell karakter. Det forutsettes at det nye programmet utfyller eksisterende kartlegging og overvåkning som foregår i ulike sektorer.

Det nye programmet legger hovedvekt på kartlegging  og overvåkning av biologiske objekter. Fysiske/kjemiske målinger og  andre forhold som påvirker biologisk mangfold forutsettes gjennomført utenfor dette nye programmet. For øvrig henvises til notatet.

3. Diskusjon av notat og videre framdrift

Stikkordmessig oppsummering av kommentarer til notatet:

· de forskjellige aktivitetene må konkretiseres

· skille enda bedre mellom kartlegging og overvåkning

· kvalitetssikring av kartlagte områder er et hovedpoeng for arealbrukere

· oppsummere  status i pågående programmer

· få til et enhetlig system for verdisetting

· dele tydelig i en fase 1 (2003) og fase 2  (2004-2006)

· presisere hva som er mangelen ved dagens kartlegging og overvåkning

· bør diskutere å løfte fram de mest trua arter og naturtyper

· bør være noen flere argumenter innledningsvis som viser behovet for et slikt program

· prioritere å kartlegge rødlisteforekomstene

· (samordningsbehov MiS/Kommunal kartlegging større på verdisetting enn feltmetodikk)

· kartlegging av kyst og kystnære marine forekomster skal innarbeides bedre

· allmennaturen ikke noe godt begrep

· spørsmål om EUs vanndirektiv skal inn som rammeforutsetning

Oppfølging/konklusjoner:

· skriftlige innspill  på notatet innen 17. desember

· sekretariatet sender ut ny verson av notatet  til jul (forutsatt at innspill kommer innen fristen). 

· DN/HI tar umiddelbar kontakt for utforming av noe på marint

· Alle departementer må vise satsinger på sine budsjetter som støtter opp mot dette nye felles budsjettinnspillet

· MD lager et eget notat på budsjetttekniske ting

